ጠቅላይ ሚኒስትር አብይ አህመድ ህፃናትና ታዳጊዎች ራሳቸውን ከኮሮና ቫይረስ እንዲጠብቁ መልዕክት አስተላለፉ
አዲስ አበባ፦ ጠቅላይ ሚኒስትር አብይ አህመድ ህፃናትና ታዳጊዎች ራሳቸውን ከኮሮና ቫይረስ እንዲጠብቁ ትናንት መልዕክት አስተላልፈዋል።
በመልእክታቸው የተወደዳችሁ ኢትዮጵያውያን ሕጻናትና ታዳጊዎች ይህ መንግሥት የእናንተ የልጆችም መንግሥት ነውና ዛሬ የኮሮና ወረርሽኝን ለመከላከል መንግሥታችሁ ምን እየሠራ እንደሆነ፣ ከእናንተም ምን እንደሚጠበቅ ለእናንተ ለመግለጽ እፈልጋለሁ ።
 የኮሮና ቫይረስ በዓለም ላይ የመጣ ወረርሽኝ ነው። ከቻይና ተነስቶ ዓለምን እያዳረሰ ነው። ብዙ ሀገሮች ዜጎቻቸውን በሞት አጥተዋል። በእኛም ሀገር 126 ያህል ኢትዮጵያውያን በቫይረሱ ተይዘውብናል።
አካላዊ ርቀትን መጠበቅ አንዱ መከላከያ ነው። አካላዊ ርቀትን መጠበቅ ማለት ከሌላ ሰው በአራት የልጆች እርምጃ ርቆ መቆምና መቀመጥ ነው። እጅን ደጋግሞ በሳሙና መታጠብ ሁለተኛው መከላከያ ነው።
 ልጆች ጠዋት ስትነሡ፣ ስትጫወቱ፣ ከተጫወታችሁ በኋላ፣ ከምግብ በፊትና በኋላ፣ በተገኘው አጋጣሚ ሁሉ በሳሙና ታጠቡ። ስትታጠቡ ጣታችሁን፣ መዳፋችሁን፣ በጣታችሁ መካከል፣ የእጃችሁን መዳፍ ፈትጋችሁ በውሃና በሳሙና ታጠቡ።
ትምህርት ቤት ተዘግቶ ቤት ነው ያላችሁት። አደራ ከቤት አትውጡ። ትምህርት ቤት የተዘጋው በንክኪ ምክንያት እንዳይተላለፍባችሁ ብለን ነው። እናንተ ለነገዋ ኢትዮጵያ በጣም ታስፈልጓታላችሁ። ስለዚህ ጤናችሁን ጠብቁ።
ቤት መዋል ሊሰለቻችሁ ይችላል። ግን እንዳት
 ታመሙብን፣ እንዳትሞቱብን ብለን ነው። ቤት ስትሆኑ አጥኑ፣ መጽሐፍ አንብቡ፣ አካላዊ እንቅስቃሴ ሥሩ፣ የልጆችን ጨዋታ ተጫወቱ።
ተጠንቀቁ እንጂ አትጨነቁ። አዋቂዎች የተለያዩ መረጃዎችን ሲነጋገሩ እየሰማችሁ ልትጨነቁ ትችላ ላችሁ። ወላጆቻችሁ ሲወያዩ እናንተን እንዲያስቡ እንነግራቸዋለን። ነገሩን በእናንተ ቋንቋ እንዲያስረዷችሁ አደራ እላቸዋለሁ።
አይዟችሁ፤ ይሄን ከባድ ጊዜ እናልፈዋለን፤ ፈጣሪ እናንተን ይሰማልና ለኢትዮጵያ ጸልዩ ሲሉ መልእክታቸውን አስተላልፈዋል።
አዲስ ዘመን ሚያዝያ 22/2012
በጋዜጣው ሪፖርተር